નાગાલેન્ડમાં એક માત્ર લોકસભાની સીટ છે જ્યાં હાલના નાગાલેન્ડના મુખ્ય પ્રધાન ચૂંટાઇ આવ્યા હતા. જોકે તેઓએ મુખ્યમંત્રી પદ સંભાળતા લોકસભાની સીટ પરથી રાજીનામુ આપી દીધુ હતું. જેથી અહીં આ બેઠક ખાલી પડી હતી. અન્ય એક મહત્વની લોકસભાની બેઠક ઉત્તર પ્રદેશમાં આવેલ કૈરાના છે. કૈરાના બેઠક પર પણ આજે મતદાન યોજાશે. સત્તાધારી પક્ષ ભાજપ આ પહેલા જે બે સીટો પર ચૂંટણી યોજાઇ હતી તેમાં હારી ગયું હતું તેથી હવે ફરી તેની પરીક્ષા છે. અગાઉ જેમ અહીં પણ વિપક્ષ ભાજપ સામે એક થયો છે. અને દાવો કર્યો છે કે ગોરખપુર અને ફુલપુરની જેમ આ બેઠક પર પણ ભાજપ હારશે.